
24-TA-813: Noteikumu projekts (Jauns)
Mēneša pārskata sagatavošanas kārtība
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
2. Mēneša pārskata apjoms, iesniegšanas kārtība un termiņi
	Iebildums (IEM - 14.12.2024.)
Valsts drošības dienesta iebildums - Pašlaik spēkā esošo Ministru kabineta 2010. gada 17. augusta noteikumu Nr. 776 “Mēneša pārskatu sagatavošanas un iesniegšanas kārtība” 5. punkts noteic, ka: “Valsts drošības iestāžu likumā minētās valsts drošības iestādes pārskatus sagatavo atbilstoši normatīvajiem aktiem šajā jomā un iesniedz augstākai iestādei, kas veic konsolidāciju.”. Savukārt Noteikumu projektā šāda uz valsts drošības iestādēm attiecināma atšķirīga kārtība nav saglabāta, kā arī Noteikumu projekta  anotācijā nav skaidrots mērķis un iemesli, kādēļ Noteikumu projekta ietvaros netiek ņemta vērā valsts drošības iestāžu specifika attiecībā uz informācijas aizsardzības un aprites prasībām.
Vēršam uzmanību, ka saskaņā ar Ministru kabineta 2004. gada 26. oktobra noteikumiem Nr.887 “Valsts noslēpuma objektu saraksts” (turpmāk – MK noteikumi Nr.887) par valsts noslēpumu ir atzīstama informācija par valsts drošības iestāžu struktūru, bruņojumu, finansēm, materiāltehnisko nodrošinājumu un tā iegādi (MK noteikumu Nr.887 2.5.1. apakšpunkts). Turklāt saskaņā ar Valsts drošības iestāžu likuma 2. pantu un 15. panta piekto daļu VDD ir operatīvās darbības subjekts, kā arī veic pretizlūkošanas darbības un atbilstoši MK noteikumiem Nr.887 operatīvās darbības finansēšanai paredzēto līdzekļu apmērs, sadalījums un faktiskais izlietojums (2.7.13. punkts) ir klasificēti kā valsts noslēpums.
Savukārt atbilstoši Likuma par budžetu un finanšu vadību 13. panta (Valsts noslēpumi (slepenie izdevumi)) pirmajai daļai noteiktiem nacionālās drošības pasākumiem paredzētos slepenos izdevumus valsts budžeta likumā apstiprina bez izklāsta. Saskaņā ar minētā panta otro daļu, slepeno izdevumu izklāstu valsts budžetā finanšu ministrs iesniedz speciālai Saeimas komisijai, kas par to sniedz atsevišķu ziņojumu Budžeta un finanšu (nodokļu) komisijai pirms valsts budžeta apstiprināšanas, ja vien Saeima nav lēmusi citādi.
Ņemot vērā, ka attiecībā uz valsts drošības iestādēm Likuma par budžetu un finanšu vadību 13. pantā paredzēta no vispārējās kārtības atšķirīga slepeno izdevumu apstiprināšanas kārtība gadskārtējā valsts budžeta likumā, arī attiecībā uz budžeta izpildi un tā kontroli būtu ievērojams šāds atšķirīgs princips.
Minētais vienlaikus tiek ņemts vērā Likumprojekta Nr. 734/Lp14. 9. pantā, kas vienlaikus ar grozījumiem Likuma par budžetu un finanšu vadību 28.1 pantā (Sadarbība ar Saeimas komisijām), paredz tajā noteikto kontroles kārtību (Ministrijām un citām centrālām valsts iestādēm iesniegt attiecīgajām Saeimas komisijām informāciju par to darbības mērķiem un rezultātiem, iepriekšējā gada budžeta izpildi, sasniegtajiem rezultātiem atbilstoši izlietotajiem resursiem un ieguvumu sabiedrībai un tās ietekmi uz nozaru politiku turpmāko finansēšanu vidējā termiņā) neattiecināt uz nacionālās drošības pasākumiem paredzētiem slepeniem izdevumiem, ievērojot Likuma par budžetu un finanšu vadību 13. pantā un citos likumos noteiktās prasības.
Ņemot vērā minēto, nepieciešams papildināt Noteikumu projektu ar jaunu punktu nosakot, ka Valsts drošības iestāžu likumā minētās valsts drošības iestādes pārskatus sagatavo atbilstoši normatīvajiem aktiem šajā jomā un iesniedz augstākai iestādei, kas veic konsolidāciju.
Piedāvātā redakcija
-
	Ņemts vērā
Noteikumu projekts papildināts ar 5. punktu šādā redakcijā: "Valsts drošības iestāžu likumā minētās valsts drošības iestādes pārskatu sagatavo un iesniedz augstākai iestādei, kas veic konsolidāciju."
	2. Mēneša pārskata apjoms, iesniegšanas kārtība un termiņi

	2.
	Anotācija (ex-ante)
7.2. Administratīvo izmaksu monetārs novērtējums
	Iebildums (VK - 14.12.2024.)
Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 16. punkts paredz administratīvo izmaksu mērķa grupām, tai skaitā fiziskām un juridiskām personām, valsts un pašvaldību institūcijām, aprēķinu, sākot no viena euro.
Ņemot vērā minēto, kā arī to, ka tiesību aktam Ministru kabineta 2010. gada 17. augusta noteikumi Nr. 776 “Mēneša pārskatu sagatavošanas un iesniegšanas kārtība" iepriekš nav veikts administratīvo izmaksu izvērtējums, lūdzu veikt noteikumu projektam administratīvo izmaksu aprēķinu un aizpildīt administratīvo izmaksu monetārā novērtējuma sadaļu.

Valsts kancelejas ieskatā ir vērtējams noteikumu projekta 2. un 5. punkts.

Metodika administratīvo izmaksu un atbilstības izmaksu monetārā novērtējuma veikšanā pieejama Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmkeļvietnē -https://www.mk.gov.lv/lv/media/16905/download?attachment). 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).
Piedāvātā redakcija
-
	Ņemts vērā
Veikts administratīvo izmaksu novērtējums un papildināts Anotācijas 7.2.punkts, 7.5.punkts un atbilstoši precizēts Anotācijas 2.punkts un 7.1.punkts.
	7.2. Administratīvo izmaksu monetārs novērtējums

	3.
	Noteikumu projekts
2. Valsts kase katru mēnesi sešpadsmitajā datumā Valsts kases tīmekļa vietnē publicē pašvaldību mēneša pārskatus un konsolidētos mēneša pārskatus, no valsts budžeta daļēji finansētu atvasinātu publisku personu, budžeta nefinansētu iestāžu un valsts budžeta iestāžu mēneša pārskatus un konsolidētos mēneša pārskatus, kurus sagatavo atbilstoši šiem noteikumiem.
	Priekšlikums (LPS - 14.12.2024.)
Valsts kases mājas lapā ir pieejami un plānots, ka arī turpmāk būs pieejami katras pašvaldības mēneša pārskati, taču kopš 2023.gada nav un nav arī plānots turpmāk Valsts kases mājas lapā nodrošināt publiski pieejamu mēneša pārskatu par pašvaldību konsolidētā budžeta izpildi. Mēneša dati par budžeta izpildi pašvaldībās kopumā pieejami vien Valsts kases e-pakalpojumu portāla lietotājiem. Lūdzam rast iespēju Valsts kases mājas lapā nodrošināt publiski pieejamu arī mēneša pārskatu par pašvaldību konsolidētā budžeta izpildi, lai nodrošinātu regulārus un aktuālus datus analītikas vajadzībām.
 
Piedāvātā redakcija
-
	Ņemts vērā
Valsts kases tīmekļa vietnē tiek publicēta informācija par pašvaldību konsolidētā budžeta izpildi un tā ir publiski pieejama visiem, ne tikai Valsts kases e-pakalpojumu portāla lietotājiem.
Informācija pieejama sadaļās:
1) "Pārskati un tāmes / Pašvaldību pārskati / Pašvaldību mēneša un gada pārskati", atlasot no izvēlnes organizāciju "Pašvaldības" un Veidlapu "VK mēneša pārskati - VK sagatavotie mēneša pārskati / Pasv_kons_menesis - Konsolidētā pašvaldību budžeta izpilde";
2) "Pārskati un tāmes / Kopbudžeta izpildes pārskati / Mēneša pārskati", nospiežot uz bultiņas pie konkrētā pārskata gada, zem tabulas pieejama saite uz mēneša pārskata tabulām, tai skaitā, "Konsolidētā pašvaldību budžeta izpilde”. No izvēlnes jāatlasa organizācija "Pašvaldības" un Veidlapa "VK mēneša pārskati - VK sagatavotie mēneša pārskati / Pasv_kons_menesis - Konsolidētā pašvaldību budžeta izpilde".

 
	2. Valsts kase katru mēnesi sešpadsmitajā datumā Valsts kases tīmekļa vietnē publicē pašvaldību mēneša pārskatus un konsolidētos mēneša pārskatus, no valsts budžeta daļēji finansētu atvasinātu publisku personu, budžeta nefinansētu iestāžu un valsts budžeta iestāžu mēneša pārskatus un konsolidētos mēneša pārskatus, kurus sagatavo atbilstoši šiem noteikumiem.

	4.
	Noteikumu projekts
13.1. plānotajiem ieņēmumu, izdevumu un finansēšanas rādītājiem kārtējam pārskata gadam vismaz valsts budžeta likuma pielikumos apstiprinātajā detalizācijā;
	Priekšlikums (TM - 12.12.2024.)
Lūdzam precizēt Ministru kabineta noteikumu projekta "Mēneša pārskata sagatavošanas kārtība" (turpmāk - projekts) 13.1. apakšpunktu, norādot korektu likuma par valsts budžetu kārtējam gadam un vidēja termiņa budžeta ietvaru nosaukumu.
 
Piedāvātā redakcija
-
	Ņemts vērā
Precizēts minētais apakšpunkts.
	14.1. plānotajiem ieņēmumu, izdevumu un finansēšanas rādītājiem kārtējam pārskata gadam vismaz likuma par valsts budžetu kārtējam gadam un vidēja termiņa budžeta ietvaru pielikumos apstiprinātajā detalizācijā;

	5.
	Noteikumu projekts
28. Šos noteikumus pirmo reizi piemēro, sagatavojot pārskatu par 2025. gada janvāri. 
	Priekšlikums (TM - 12.12.2024.)
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunkts noteic, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.
Savukārt projekta 28. punktā ietvertais regulējums daļēji dublē likumprojektā "Grozījumi Likumā par budžetu un finanšu vadību" (Latvijas Republikas Saeimas reģ. Nr. 734/Lp14) paredzētajā Likuma par budžetu un finanšu vadību pārejas noteikumu 120. punktā ietverto regulējumu.
Ievērojot minēto, lūdzam izvērtēt projekta 28. punktā ietverto regulējumu un attiecīgi precizēt to.
 
Piedāvātā redakcija
-
	Nav ņemts vērā
Norma saglabājama, lai normatīvā akta lietotājiem nodrošinātu precīzu un skaidru izpratni par normatīvo aktu piemērošanu.
	29. Šos noteikumus pirmo reizi piemēro, sagatavojot pārskatu par 2025. gada janvāri. 

	6.
	Anotācija (ex-ante)
1.1. Pamatojums
	Priekšlikums (TM - 12.12.2024.)
Ievērojot, ka likumprojekts "Grozījumi Likumā par budžetu un finanšu vadību" (Latvijas Republikas Saeimas reģ. Nr. 734/Lp14) ir pieņemts, lūdzam attiecīgi precizēt projekta sākotnējās ietekmes (ex-ante) novērtējuma ziņojuma (anotācijas) 1.1. apakšsadaļā ietverto informāciju.
 
Piedāvātā redakcija
-
	Ņemts vērā
Precizēta 1.1. apakšsadaļā ietvertā informācija un izteikta šādā redakcijā:
"Saeimā 2024.gada 4.decembrī pieņemts likums “Grozījumi Likumā par budžetu un finanšu vadību”, ar kuru Likuma par budžetu un finanšu vadību (turpmāk – LBFV) 30. panta sestā daļa tiek izteikta jaunā redakcijā, bet astotā daļa izslēgta.

Grozījumu LBFV pārejas noteikumu 120. punktā noteikts, ka Ministru kabinets līdz 2025. gada 20. janvārim izdod šā likuma 30. panta sestajā daļā minētos noteikumus un ministrijas, citas centrālās valsts iestādes, no valsts budžeta daļēji finansētas atvasinātas publiskas personas, budžeta nefinansētas iestādes un pašvaldības uzsāk to piemērošanu, sagatavojot mēneša pārskatu par 2025. gada janvāra mēnesi."
	1.1. Pamatojums

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.12.2024.)
Lūdzam precizēt projekta sākotnējās ietekmes (ex-ante) novērtējuma ziņojuma (anotācijas) 1.3. apakšsadaļā ietverot informāciju atbilstoši Valsts iestāžu juridisko dienestu vadītāju sanāksmes 2019. gada 14. novembra protokolā Nr. 3 2. § "Par veidlapām normatīvajos aktos" nolemtajam, proti, ņemot vērā strauju elektronisko dokumentu attīstību, kā arī nepieciešamību mazināt normatīvismu, izvērtēt iespēju normatīvajos aktos noteikt tikai veidlapā iekļaujamās informācijas saturu un apjomu, savukārt dizainu un formu kā ilustratīvu materiālu publicēt institūciju tīmekļa vietnē, ņemot par piemēru Komerclikumā ietverto regulējumu attiecībā uz Uzņēmumu reģistra veidlapām.
 
Piedāvātā redakcija
-
	Ņemts vērā
Precizēta 1.3. apakšsadaļā ietvertā informācija un izteikta šādā redakcijā:
"MK Nr. 776 pielikumos iekļautas veidlapas pārskata noteikumos paredzētās informācijas sniegšanai. Izdodot jaunus Ministru kabineta noteikumus, ņemot vērā strauju elektronisko dokumentu attīstību, kā arī nepieciešamību mazināt normatīvismu, tiks ievērots Valsts iestāžu juridisko dienestu vadītāju sanāksmes 2019. gada 14. novembra protokolā Nr. 3 2. § "Par veidlapām normatīvajos aktos" nolemtais normatīvajos aktos noteikt tikai veidlapā iekļaujamās informācijas saturu un apjomu, savukārt dizainu un formu kā ilustratīvu materiālu publicēt institūciju tīmekļa vietnē."
	1.3. Pašreizējā situācija, problēmas un risinājumi



